Núna nýlega var ég í viðtali við mbl.is um ferðalagið í húsbílnum og hvernig það tengist mínímalískum lífstíl . Ég er búin að búa í litla húsbílnum í 6 mánuði á þessu ári og það hefur verið alveg yndislegt . Bíllinn er um 13 fermetrar en inniheldur allt sem þarf fyrir 1 - 2 manneskjur og jafnvel pláss fyrir gæludýrið líka . Það hefur farið mjög vel um okkur Sunnu í bílnum . Núna yfir háveturinn ( nóv-jan ) búum við Sunna þó í alvöru húsi á norður-Ítalíu og hjálpum húsráðanda að hugsa um stóran hóp af köttum sem hún hefur bjargað héðan og þaðan . Það hefur líka verið viðburðaríkt að vera hér en í janúar á næsta ári er ferðinni heitið til Rómar þar sem við ætlum að koma okkur fyrir í nokkra mánuði á meðan ég næ betri tökum á ítölskunni . Eftir það er framtíðin alveg óráðin en það verða örugglega ný ævintýri á nýju ári . Ég vinn í því að halda áfram að skrifa ferðasöguna en þangað til geta áhugasamir kíkt á viðtalið við mbl .